《拟中妇织流黄》
明代·皇甫汸

金闺方永夜，翠袖理残机。
灯花斜落镜，月光低鉴帏。
寸心共丝断，双泪与梭挥。
作伴除蛩响，惊眠惟雁飞。
织就当窗素，裁为远道衣。
徒令芳讯达，不及早旋归。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。